Venemaa edastas olulise info maailmale ja Poola riigile ning -rahvale.    Edastatud sõnum on lihtne ja küüniline. Sõnum määratleb venemaa suhtumise inimsusevastastesse kuritegudesse. Vähemalt nendesse, mille venemaa ise toime on pannud. Selle kohaselt on vene õigusruumis inimsuse vastaste ja sõjakuritegude toimepanemisele kehtivad aegumistähtajad. Selline seisukoht erineb Euroopa õigusruumis esinevast korraldusest olulisel määral.  Euroopas sellised kuriteod ei aegu.    Konkreetsemalt on jutt Katyn'i (Katõn'i) massimõrvast, kus vene sõjaametnikond ja -julgeolek tappis peale Poola alistumist venemaa kätte vangi langenud poolakaid tuhandete kaupa. Ametlikel andmetel ca 22 000 inimest.    Täna teatas vene sõjaväe peaprokuratuur, et Katyn'i kuriteo uurimisel puudub alus. Venemaa sõjaväe peaprokurör Sergei Fridinski teatas INTERFAKS'i vahendusel, et vene seadus ei võimalda teostada edasist uurimist antud teemal kuivõrd  aegumistähtajad on kõik saabunud. Fridinski rõhutas, et Katyn'i sündmuste asjus ei ole võimalik rääkida kuriteost, mille oleks toime pannud riik ning tapetud poolakad ei ole poliitiliste repressioonide ohvrid. Nad tapeti konkreetsete isikute poolt, vahendas peaprokuröri sõnu meediasait Eho Moskvõ.